Mafia (videospill)

***Mafia*** er et action-eventyrspill til PlayStation 2, Xbox og Windows, og ble utviklet av Illusion Softworks. Det kom ut i 2002. En nyversjon, kalt **, kom ut i 2020.

Historien finner sted i den fiktive amerikanske byen Lost Heaven, Illinois, i løpet av de siste årene av Forbudstiden i USA. West River og East River deler Lost Heaven i tre bydeler: West Side, som består av industri, en havn og boligområder hovedsaklig bebodd av kinesiske og italienske immigranter. Central Island, som består av byens kommersielle distrikt og kommunale bygninger. Samt East Side som består av forstader og slum-områder, et travelt sentrumsdistrikt og byens lokale våpenlager og stadion.

Byen har et omkringliggende landskap som inkluderer en demning, en internasjonal flyplass og en racerbane. Spillets viktigste historie involverer to store mafia-familier: Salieri-familien og Morello-familien, som kjemper om kontroll over byens kriminalitet i kjølvannet av bortgangen til en tredje mafia-familie.

Ved siden av de to mafia-gruppene har byen en rekke mindre kriminelle gjenger. Mye av byens design - inkludert arkitektoniske stiler, offentlig transport og landemerker - var inspirert av virkelige amerikanske byer fra denne perioden - inkludert New York, Chicago og Los Angeles.

## Handling
I 1930 blir drosje-sjåføren Tommy Angelo tvunget av Paulie og Sam, to medlemmer av Salieri-familien, til å hjelpe dem med å unnslippe et bakholdsangrep fra den rivaliserende Morello-familien. Tommy får kompensasjon for denne hjelpen, og blir deretter tilbudt en stilling i Don Salieris organisasjon. Han nekter først, men når Morello-familien angriper ham som hevn for natten før, blir Tommy med i Salieris mannskap og blir involvert i å drive kriminaliteten deres over hele byen, under oppsyn av Salieris trofaste konsulent Frank Colletti.

I 1932 inngår Tommy et romantisk forhold med Sarah, datteren til Salieris bartender, etter å ha beskyttet henne mot en gjeng bøller. På Salieris ordre tar Tommy og Paulie hevn mot gjengen. Men de oppdager at lederen deres, som Paulie drepte, var sønn av en korrupt og mektig politiker.

Tommy blir senere beordret til å bombe et bordell for å ha byttet lojalitet til Morello, og drepe en informant som jobbet ved bordellet. Tommy oppdager at denne informanten faktisk er Sarahs venninne Michelle, som trengte penger til å betale for brorens medisinske behandling. Så Tommy lar henne gå, etter en advarsel, i stedet for å drepe henne.

I 1933 får Morello politikerens støtte til å ødelegge Salieri-familien. Etter at Tommy, Paulie og Sam overlever en politi-razzia mot deres alkohol-smugling, oppdager Salieri at Frank har overlevert bevis for familiens hvitvasking av penger til myndighetene. Han beordrer motvillig Tommy til å drepe Frank. Men Tommy lar Frank forlate landet med familien hans. Han dekker over dette. Tommy gifter seg senere med Sarah, og de stifter familie.

I 1935 begynner både Salieri-familien og Morello-familiene å forgrene seg til nye kriminelle forretninger etter slutten av forbudstiden. Morello får vite at Salieri gjør grep for å ta kontroll over politiet, og prøver å få ham drept. Etter at Tommy redder ham, erklærer Salieri åpen krig mot rivalen deres. Tommy bidrar til å svekke Morellos posisjon ved å myrde den korrupte politikeren, for å redusere Morellos kontroll over den lokale politikken. I tillegg skal ha ta livet av Morellos bror Sergio, for å redusere hans kontroll ved havnen. Krigen tar slutt etter at Tommy og vennene hans skyter Morello, samtidig som han prøver å flykte fra byen.

I 1938 har Salieri-familien full kontroll over Lost Heavens svindel, og de eliminerer nådeløst alle som motsetter seg dem. Tommy, Paulie og Sam blir enige om å gjenvinne en forsendelse med beslaglagte sigar-kasser. Men de blir sjokkerte når kassene faktisk viser seg å være fulle av diamanter. De innser at Salieri har bedratt dem, så Tommy og Paulie bestemmer seg for å rane en bank uten å fortelle Salieri om dette. Selv om ranet er vellykket, oppdager Tommy dagen etter at Paulie er myrdet - og de stjålne pengene er borte. Det blir avslører at Salieri beordret at Tommy og Paulie måtte dø fordi de gikk bak ryggen hans, og at Michelle og Frank ble myrdet av Salieris håndlangere etter at Tommy tidligere hade feilet med disse oppdragene. Tommy overlever et bakholdsangrep, men blir tvunget til å gå i dekning med familien sin. I frykt for deres sikkerhet kontakter han detektiv Norman, som har etterforsket Salieri-familien, i håp om å få hjelp.

Etter å ha formidlet historien sin, tilbyr Tommy å vitne mot Salieri-familien i bytte mot redusert fengselsstraff og beskyttelse for familien sin. Detektiv Norman samtykker, og den resulterende etterforskningen og rettssakene fører til at mesteparten av Salieri-familien blir dømt. Etter å ha sonet åtte år i fengsel blir Tommy gjenforent med familien sin, ettersom de alle blir satt under vitnebeskyttelse og flyttet til en annen by. Men flere år senere innhenter Tommys fortid ham, og han blir drept rett foran huset sitt av to leiemordere på vegne av Salieri.

## Referanser


## Eksterne lenker
*